Mi d-yebder Mass Bouslimani amgaru aliktṛunan ay d-yettilin mgal Zzayer ɣef lǧal n wadduden-nnes d umzaɣ n temsal tuɣdimin, deg yiwet n tdiwennit ay iga d yisemlen iliktṛunanen Algerie54 d El Djazair El Aan (Zzayer Imir-a), iger-d tiɣri i tɣemsa taɣelnawt akken « ad tessugget ussisen i usexṣer n wakk isenfaren yettnadin ad swaɣen tamurt-nneɣ ».
Iger-d daɣ tiɣri i yimidyaten iɣelnawen « akken ad qqimen nnebgasen ɣef yiwen n yiswi yernu wa d tamiwta i lmend n usaki n medden d umzaɣ n tnufa n uɣlan ».
Mass Bouslimani yeckeṛ-d imidyaten ililtṛunanen d wakk taɣemsa taɣelnawt « ay yennebgasen akken ad tili d tirni yeddukklen i usmal n tugna n tidet n Zzayer deg uswir aɣelnaw d ugraɣlan ».
« Aɣan-a aɣelnaw n umzaɣ n yimenzayen n tnaya d temyamaẓt taɣelnawt ay d-sskanayen yimeggiyen n yimidyaten iɣelnawen s tdukli d tmasit, d ayen ay d-yesskanayen aswir-nsen unnig n tissudert d ultaɣ-nsen aydeg ur yelli ccek deg usejhed n wassaɣen gar uɣerman d tsuda-nnes, am wakken ay iderrew waya deg uḥraz n yiksaben n Zzayer tamaynut, Zzayer ijehden yenkelwin », ɣef wakken ay d-iwekked.
kab_Latn kab_Latn kab_Latn kab_Latn